Podcast ye un acronimo, una combinación de iPod y de l'anglés broadcast "transmisión". O termin podcasting estió sucheriu por primera vegada por o columnista de The Guardian y periodista d'a BBC Ben Hammersley, qui lo inventó en primerías de febrero de 2004 mientres escribiba un articlo pa o periodico The Guardian. O termin s'utilizó por primera vegada en a comunidat de blogs d'audio en setiembre de 2004, quan Danny Gregoire lo introdució en un mensache a la lista de correu iPodder- dev, d'an estió adoptau por Adam Curry. Dende alavez o termin podcast s'expandió a atros idiomas.